LT
2022 5 16
Europos Sąjungos oficialusis leidinys
C 198/15
2021 m. rugsėjo 29 d.
Sofiyski rayonen sad (Bulgarija) pateiktas prašymas priimti prejudicinį sprendimą byloje XN / 2 RU SDVR dirbantis policijos pareigūnas (Byla C-608/21) (2022/C 198/21) Proceso kalba: bulgarų Prašymą priimti prejudicinį sprendimą pateikęs teismas Sofiyski rayonen sad
Šalys pagrindinėje byloje Pareiškėjas: XN Atsakovas: 2 RU SDVR dirbantis policijos pareigūnas
Prejudiciniai klausimai 1.
Ar 2012 m. gegužės 22 d. Europos Parlamento ir Tarybos direktyvos 2012/13/ES (1) dėl teisės į informaciją baudžiamajame procese 8 straipsnio 1 dalis, siejama su 6 straipsnio 2 dalimi, turi būti aiškinama taip, kad pagal ją draudžiamos nacionalinės teisės normos, kurios, remiantis suformuota jurisprudencija, atitinkamoje ES valstybėje narėje yra taikomos patikslintos ir pagal kurias informaciją apie įtariamo asmens suėmimo pagrindus, įskaitant informaciją apie nusikalstamą veiką, kurios įvykdymu jis yra įtariamas, yra leidžiama nurodyti ne rašytiniame nutarime sulaikyti asmenį, o kituose lydimuosiuose (ankstesniuose arba vėlesniuose) dokumentuose, kurie nėra pateikiami nedelsiant ir apie kuriuos asmuo gali sužinoti vėliau teisme, jeigu apskundžia sulaikymo teisėtumą? 2.
Ar 2012 m. gegužės 22 d. Europos Parlamento ir Tarybos direktyvos 2012/13/ES dėl teisės į informaciją baudžiamajame procese (OL L 142, 2012, p. 1) 6 straipsnio 2 dalis turi būti aiškinama taip, kad pateikiant informaciją apie nusikalstamą veiką, kurios įvykdymu suimtas asmuo yra įtariamas, privaloma nurodyti veikos įvykdymo laiką, vietą, būdą, konkretų asmens dalyvavimą ją vykdant ir iš to išplaukiantį baudžiamąjį vertinimą tam, kad būtų užtikrintas veiksmingas naudojimasis teise į gynybą?
(1)
OL L 142, 2012, p. 1.
2021 m. gruodžio 2 d.
Marina Yachting Brand Management Co.
Ltd pateiktas apeliacinis skundas dėl 2021 m. rugsėjo 22 d.
Bendrojo Teismo (devintoji kolegija) priimto sprendimo byloje T-169/20, Marina Yachting Brand Management / EUIPO (Byla C-743/21 P) (2022/C 198/22) Proceso kalba: anglų Šalys Apeliantė: Marina Yachting Brand Management Co. Ltd, atstovaujama advokatų A. von Mühlendahl, C. Eckhartt, P. Böhner Kita proceso šalis: Europos Sąjungos intelektinės nuosavybės tarnyba 2022 m. kovo 31 d. nutartimi Teisingumo Teismas (prašymus priimti apeliacinį skundą nagrinėjanti kolegija) nusprendė, kad nėra pagrindo nagrinėti apeliacinį skundą ir kad Marina Yachting Brand Management Co.
Ltd turi padengti savo bylinėjimosi išlaidas.